ΗΧΟΣ FM 94.2 Μουσικό Ραδιόφωνο

Προβολή της ταινίας «Η ζωή αρχίζει στα 90»
2019-10-07 19:30 - 21:30 UTC
Η εθελοντική εταιρεία νόσου Αλτσχάιμερ και συναφών διαταραχών του Νομού Ρεθύμνου «Συμπαράσταση» με αφορμή την Παγκόσμια Ημέρα ΑΛΤΣΧΑΙΜΕΡ σας προσκαλεί στην προβολή της ταινίας «Η ζωή αρχίζει στα 90» την Δευτέρα 7 Οκτωβρίου 2019 στο Σπίτι του Πολιτισμού (Εμμανουήλ Βερνάρδου 12, πλησίον Ωδείου) και ώρα 19.30.
Η προβολή της ταινίας θα γίνει σε συνεργασία με το Διεθνές Φεστιβάλ Κινηματογράφου Κύπρου και τη Λέσχη Κινηματογράφου και Ανάγνωσης Ρεθύμνου.
ΕΙΣΟΔΟΣ ΕΛΕΥΘΕΡΗ

Ρέθυμνο| Επόμενος Σταθμός: Επιχειρηματικότητα
2019-10-07 18:00 - 20:00 | Πανεπιστήμιο Κρήτης, Γάλλος, Ρέθυμνο, Γάλλος
Ρέθυμνο | Επόμενος Σταθμός: Επιχειρηματικότητα
Στο πλαίσιο του 7ου διαγωνισμού του Envolve Award Greece ταξιδεύουμε σε όλη την Ελλάδα και επισκεπτόμαστε τοπικούς επιχειρηματίες, startups και φορείς ! Συνεχίζουμε την υποστήριξή μας προς την επιχειρηματική κοινότητα, μέσω της εκπαίδευσης και της διάδοσης καλών πρακτικών σε τοπικές κοινωνίες.

Chili crazy Sundays
2019-10-06 23:30
Chili Sundays party στο MiniBar (Πετυχάκη 6, Παραλία Ρεθύμνου)
On decks: Giannis Fragoulis

Fraoules Film party
2019-10-06 21:00 - 23:30 | Fraoules, Ελευθερίου Βενιζέλου 62, Ρέθυμνο
Μεγαλώσαμε με Ζήκο, Ψάλτη, Δόγκανο, Ακάλυπτο, Μάνθο Φουστάνο, νοσταλγούμε την κασέτα ή το cd με τα αγαπημένα μας 80s, 90s & 00s ακούσματα, την παρέα με τους φίλους την Κυριακή το απόγευμα, τα γέλια,τον χορό το φλερτ στο απέναντι τραπέζι!
Όλα αυτά θα τα θυμηθείτε μαζί μας κάθε Κυριακή!

Karaoke night
2019-10-06 21:00 - 23:30 | Συμπληγάδες, Βερνάδου 25, Ρέθυμνο
Κάθε Κυριακή βράδυ στις 21:00 σας παραδίδουμε τα μικρόφωνα και τραγουδάτε karaoke τα τραγούδια της επιλογής σας μέχρι να καταφέρετε διώξετε και τον τελευταίο πελάτη από το μαγαζί… η μήπως όχι?
Στα decks ο Βαγγέλης Τραϊτοράκης.
Κρατήσεις: 694 206 1663

Εκδήλωση τιμής και μνήμης στην Καλή Συκιά
2019-10-06 10:00 - 17:00
Ο Δήμος Αγίου Βασιλείου και ο Κοινωνικός Εκπολιτιστικός Σύλλογος Καλής Συκιάς «Ο Τσιλίβδικας» πραγματοποιούν εκδήλωση τιμής και μνήμης για την 76η Επέτειο για τη Θυσία των Ολοκαυτωθέντων Γυναικών στην πυρπόληση της Καλής Συκιάς από τους Γερμανούς Ναζί την 6η Οκτωβρίου 1943, και των πεσόντων αγωνιστών στους κατά καιρούς αγώνες της Πατρίδας.
Η εκδήλωση θα πραγματοποιηθεί την Κυριακή 6 Οκτωβρίου, στις 10 το πρωί.
Το πρόγραμμα περιλαμβάνει:

Αρχιερατικό Μνημόσυνο στον Ιερό Ναό Αγίου Ιωάννου του Θεολόγου Καλής Συκιάς.
Χαιρετισμό από την πρόεδρο του Συλλόγου Βασιλική Μπαμιάκη-Κωστάκη.
Ομιλία από τον κ. Δημήτριο Ξενάκη αναπληρωτή καθηγητή Πανεπιστημίου Κρήτης Τμήμα Πολιτικών Επιστημών.

Οι "Τρεις Μαδιάμ" live
2019-10-05 21:00 - 23:30 | Συμπληγάδες, Βερνάδου 25, Ρέθυμνο
Απόψε διασκεδάζουμε στις Συμπληγάδες με τους μοναδικούς Τρεις Μαδιάμ να μας ξεσηκώνουν και το κέφι να χτυπάει κόκκινο!

Nick And The Band - Acoustic Night
2019-10-05 20:30 - 23:30
Ένα δυνατό Live στο UPANO Restaurant σε Pop/Rock ρυθμούς.
Για αυτή την φορά, φωνή και κιθάρες.

Ξενάγηση με θέμα «Μάθε παιδί μου γράμματα. Περιήγηση στην εκπαιδευτική ιστορία του Ρεθύμνου»
2019-10-05 17:30 - 20:00
Το Σχολικό Μουσείο του Δήμου Ρεθύμνου σε συνεργασία με τις «Ημέρες Ρεθύμνου 2019», διοργανώνουν στο πλαίσιο της Παγκόσμιας Ημέρας Εκπαιδευτικών, μία ξενάγηση στην ιστορία της εκπαίδευσης, με τον τίτλο «Μάθε παιδί μου γράμματα. Περιήγηση στην εκπαιδευτική ιστορία του Ρεθύμνου».
Η ξενάγηση αναφέρεται στην περίοδο 1795-1924, ξεκινώντας από τη λειτουργία του πρώτου σχολείου των κοινών γραμμάτων στην πόλη. Η περίοδος στην οποία αναφέρεται λήγει το έτος 1924, με την άφιξη των 4.300 Μικρασιατών προσφύγων με τα παιδιά τους και την αναχώρηση των 3.500 μουσουλμάνων Ρεθυμνίων με τα δικά τους παιδιά για τη Μικρασία.
Οι συμμετέχοντες θα περιηγηθούν στο πρώτο αυτό σχολείο του 1795, στα παρθεναγωγεία της πόλης, κατώτερο και ανώτερο, στο ελληνικό της σχολείο αρρένων και στα μουσουλμανικά σχολεία όλων των βαθμίδων (ρουστιγιέμεκτεμπί και ιντατιγιέ). Κι ακόμη στο ιερό σπουδαστήριο του τεκέ Βελή Πασά, στο Μοσχάκειο Ημιγυμνάσιο Θηλέων και στο Προγυμνάσιο, Ημιγυμνάσιο και Γυμνάσιο Αρρένων Ρεθύμνης. Εκτεταμένη αναφορά θα γίνει και στο 1ο, 2ο και 3ο Δημοτικό Σχολείο, το οποίο ιδρύθηκε ως προσφυγικό, και στο 4ο Δημοτικό Σχολείο, που ιδρύθηκε το 1911.
Δεν θα παραληφθεί η περιήγηση στην ιδιωτική εκπαίδευση της περιόδου 1795-1924, από το νηπιαγωγείο και το δημοτικό σχολείο «Αθηνά» της Αμαλίας Μανουσάκη – Ζαννιδάκη μέχρι τα πρώτα ιδιωτικά νηπιαγωγεία (Φιλεκπαιδευτικού Συλλόγου, Α. Μοσχάκη, Α. Μονιάκη και Ε. Σπυριδάκη). Κι ακόμη, από το ιδιωτικό δημοτικό σχολείο Πετυχάκη και το γυμνάσιο Πρεβελάκη μέχρι την πολύχρονη Νυκτερινή Σχολή του Φιλεκπαιδευτικού Συλλόγου Ρεθύμνου. Αναφορές θα γίνουν και για τη πολύ πρώιμη σχολή χορού του Χασάν Χανιωτάκη, όπως και για τον επίσης πρώιμο Δημοδιδασκαλικό Σύλλογο Ρεθύμνης, με τον υπερδραστήριο πρόεδρό του, γνωστό δημοτικιστή, Γεώργιο Δαφέρμο.
Οι ξεναγούμενοι θα περιηγηθούν στους χώρους που διεξήχθη η μαθησιακή διαδικασία, εκ του φυσικού αλλά και μέσω της αναλυτικής προβολής που θα ακολουθήσει, ενώ θα γίνουν αναφορές σε σημαίνοντες εκπαιδευτικούς της περιόδου των 13 δεκαετιών της ξενάγησης (Δωρόθεο Σχολάριο, Γεώργιο Σωτηρίου, Εμμανουήλ Γενεράλι, Μιχαήλ Πρεβελάκη, Χρυσή Αθανασιάδου, κ.ά.). Δεν θα παραληφθούν τα βιβλιοπωλεία που εφοδίαζαν με σχολικό υλικό τους εκπαιδευτικούς και τους μαθητές, οι εκπαιδευτικές μέθοδοι που εφαρμόστηκαν (κοινών γραμμάτων, αλληλοδιδακτική, συνδιδακτική, Froebel) και οι μέθοδοι συμμόρφωσης και σωφρονισμού των άτακτων Ρεθεμνιωτόπουλων της εποχής.
Τέλος, θα γίνει αναφορά στους χώρους που διέμεναν οι μαθητές, ιδιαίτερα εκείνοι της δευτεροβάθμιας εκπαίδευσης, μεταξύ των οποίων και οι εκκλησιαστικοί του Αρκαδιώτικου και του Πρεβελιώτικου Κονακιού.
Το «Μάθε παιδί μου γράμματα» είναι η πρώτη ξενάγηση από μια σειρά παρόμοιων, η οποία θα συνεχιστεί με την «Περιήγηση στην εκπαιδευτική ιστορία του Ρεθύμνου (1925-2000). Θα ακολουθήσουν ξεναγήσεις στην εκπαιδευτική ιστορία του δυτικού Ρεθύμνου, του Αμαρίου, του Αγίου Βασιλείου και της περιοχής των Αρκαδιώτικων, στο χωριό Αμνάτος της οποίας στεγάζεται το Σχολικό Μουσείο.
Η πρώτη ξενάγηση θα πραγματοποιηθεί την Παγκόσμια Ημέρα Εκπαιδευτικών, Σάββατο 5 Οκτωβρίου 2019, από τις 5.30 μέχρι τις 8.00, με εμψυχωτή τον δρ παιδαγωγικής – επιμελητή του Μουσείου Χάρη Στρατιδάκη. Στους συμμετέχοντες σ’ αυτήν θα προσφερθεί σχετικό φυλλάδιο για τη βιβλιοθήκη τους.

Ρέθυνο vs Περιστέρι
2019-10-05 15:30 - 17:30 | Μελίνα Μερκούρη – Κλειστό γυμναστήριο, Ρέθυμνο
Στο κλειστό γυμναστήριο “Μελίνα Μερκούρη” θα πραγματοποιηθεί ο αγώνας μπάσκετ μεταξύ της ομάδας του Ρεθύμνου “Rethymno Cretan Kings” και της ομάδας του Περιστερίου “Peristeri BC”.
Ώρα έναρξης: 15:45.

Η Αδαμαντία Βαβουράκη διαβάζει & παίζει με τα παιδιά
2019-10-05 11:00 - 11:30 | Βιβλιοσκόπιο, Πλατεία Αγνώστου Στρατιώτη 38, Ρέθυμνο

Hμερίδα με θέμα «Διδάσκοντας τα Αρχαία Ελληνικά και τα Λατινικά ως μαθήματα πολιτισμού στο σύγχρονο δημοκρατικό σχολείο»
2019-10-05 10:00 - 14:00
Hμερίδα με θέμα «Διδάσκοντας τα Αρχαία Ελληνικά και τα Λατινικά ως μαθήματα πολιτισμού στο σύγχρονο δημοκρατικό σχολείο», διοργανώνεται στη μνήμη του Φάνη Κακριδή από το Εργαστήριο για τη Μελέτη της Γλώσσας και της Λογοτεχνίας στην Εκπαίδευση του Π.Τ.Δ.Ε. του Πανεπιστημίου Κρήτης και τον Σύνδεσμο Φιλολόγων Ρεθύμνου το Σάββατο 5 Οκτωβρίου 2019 και ώρα 10.00 π.μ. στον χώρο του Ξενία.
ΠΡΟΓΡΑΜΜΑ
10.00-10.30: Χαιρετισμοί
10.30-10.50: Πασχάλης Μιχάλης (Ομότιμος Καθηγητής Φιλοσοφικής Σχολής Πανεπιστημίου Κρήτης): Η αναβίωση του ελληνορωμαϊκού ανθρωπισμού και η πολιτική παιδεία
10.50-11.10: Ζερβού Αλεξάνδρα (Καθηγήτρια ΠΤΔΕ Κρήτης, Υπεύθυνη του Εργαστηρίου για τη μελέτη της Γλώσσας και της Λογοτεχνίας στην Εκπαίδευση): Θραύσματα κλασικών και παιδαγωγική διαμεσολάβηση: Αρχαίο θέμα και σύγχρονα θέματα στο Λύκειο
11.10-11.30: Αποστολάκης Κώστας (Αναπληρωτής καθηγητής Φιλοσοφικής Σχολής Πανεπιστημίου Κρήτης): Αρχαιομάθεια και πολιτικός λόγος: Η διδασκαλία της ρητορικής και του δράματος στη Μέση Εκπαίδευση
11.30-11.50: Αμπελάς Ιωάννης-Παναγιώτης (Φιλόλογος Μ.Ε., τέως Σ.Ε.Ε. Φιλολόγων): Από την Αθηναϊκή Δημοκρατία στην Αθηναϊκή Ηγεμονία: μία διακειμενική προσέγγιση του Επιτάφιου λόγου (Διδακτική Πρόταση με τη μέθοδο project)
11.50-12.10: Γαλανάκη Μαρία (Φιλόλογος Μ.Ε.): Ο εξοβελισμός των Λατινικών από τη Δευτεροβάθμια Εκπαίδευση και διδακτικές προτάσεις για την “επαναφορά” τους
12.10-12.30: Κακαβελάκης Θανάσης (Φιλόλογος Μ.Ε.): Η μαθητική μετάφραση των αρχαίων ελληνικών κειμένων σύμφωνα με την παιδαγωγική του κριτικού γραμματισμού
12.30-13.00 Συζήτηση
Συνδιοργάνωση:
Εργαστήριο για τη Μελέτη της Γλώσσας και της Λογοτεχνίας στην Εκπαίδευση του Π.Τ.Δ.Ε. Πανεπιστημίου Κρήτης
Σύνδεσμος Φιλολόγων Ρεθύμνου
ΠΕΡΙΦΕΡΕΙΑ ΚΡΗΤΗΣ
ΠΕΡΙΦΕΡΕΙΑΚΗ ΕΝΟΤΗΤΑ ΡΕΘΥΜΝΗΣ

Black Roses party
2019-10-04 23:00 - 23:30
Black Roses party στο Mini bar.
Ένα πάρτι που ήρθε να δώσει ρυθμό,ένταση και μεγάλες συγκινήσεις σε όλους μας!
Mainstream μουσική ελληνικά και ξένα!
On Decks Themis Vasileiou!

Βαγγέλης Κιμιωνής και Στέλιος Φιλιππάκης live
2019-10-04 22:30 - 23:30 | Αλλού γι’ αλλού, Νικολάου Πλαστήρα 2, Ρέθυμνο
Ο Βαγγέλης Κιμιωνής και ο Στέλιος Φιλιππάκης στο μεζεδοπωλείο «Αλλού γι’ αλλού»
Τηλ. κρατήσεων: 6974025703.

Νίκος Γερακιανάκης live
2019-10-04 22:00 - 23:30 | Upano, Μάχης Κρήτης 149, Ρέθυμνο, Πλατανιάς
Οι Παρασκευές αυτού του καλοκαιριού είναι ιδιαίτερες και μοναδικές. Η θέα του ηλιοβασιλέματος από το μπαλκόνι συνδυάζεται με τις νότες του πιάνου και το τραγούδι.
Η καλή διάθεση και η τέρψη που προσφέρει ένα δροσιστικό coctail γίνεται ένα με τη μουσική που μέσα από ήχους έντεχνους και ελαφρολαϊκούς μας ταξιδεύει σε δρόμους νοσταλγικούς και ερωτικούς.
Οι Παρασκευές αυτού του καλοκαιριού έχουν όνομα: «Με ένα πιάνο μια φωνή». Με τον Νίκο Γερακιανάκη.
Κάθε Παρασκευή στο μοναδικό χώρο του UPΑΝΟ.
Rsv:6981038552
Τηλ.κρατήσεων 6981038552

Ο Μανώλης Κονταρος στο Πέραμα Μυλοποτάμου
2019-10-04 22:00 - 23:30 | Ψητοπωλείο Θράκα, Ρέθυμνο, Πέραμα
Την Παρασκευή το βράδυ, ο Μανώλης Κονταρος με το συγκρότημα του στη ΘΡΑΚΑ, στο Πέραμα Μυλοποτάμου.
Τηλ. Κρατήσεων 28340 20004.

Ο Νίκος Γωνιανάκης live
2019-10-04 22:00 - 23:30 | κέντρο Μύθος, Ρέθυμνο, Αδελιανός Κάμπος
Ο Νίκος Γωνιανάκης με το συγκρότημα του στο κοσμικό κέντρο Μύθος (Αδελιανός Κάμπος, Ρέθυμνο)

Back to back party
2019-10-04 22:00 - 23:30 | Living room, Ελευθερίου Βενιζέλου 5, Ρέθυμνο
Κάθε Παρασκευή έχει …backtoback! Γυρνάμε στα παλιά, διασκεδάζοντας μόνο με επιτυχίες.
“Hit-s the Night”, 80s, 90s, 00s… till now! Διασκέδαση από νωρίς, μόνο με επιτυχίες!
Στα decks DJ Gilt.
Τηλ κρατήσεων: 6976713889 – 698 4846757

Οι «Τρεις Αδελφές» του Τσέχοφ από τους σπουδαστές του Σχολείου Θεάτρου
2019-10-04 21:30 - 2019-10-06 23:00 | Θεατρικός Περίπλους, Κουρμούλη 127, Ρέθυμνο, Μασταμπάς
Για 6 ακόμα παραστάσεις οι σπουδαστές του Γ’ έτους του Σχολείου Θεάτρου θα παρουσιάσουν στο θέατρο του Θεατρικού Περίπλου τη δουλειά που έκαναν τη χρονιά που πέρασε πάνω στο έργο του Άντον Τσέχοφ «Τρεις Αδερφές», σε διδασκαλία της Μαρίας Καντιφέ.
Πρόκειται για μια σειρά από επιλεγμένα αποσπάσματα τα οποία κρατώντας τη χρονική συνοχή τους ακολουθούν τη δράση του έργου του Τσέχοφ. Μέσα από αυτά έχει γίνει η προσπάθεια από τους μαθητές να γεννηθεί και να απλωθεί από άκρη σε άκρη της σκηνής όλος ο κόσμος που ο μεγάλος αυτός συγγραφέας του ρεαλισμού δημιουργεί.
(Η παράσταση παρουσιάστηκε για πρώτη φορά στον Θεατρικό Περίπλου τον Ιούλιο του 2019, στα πλαίσια των εξετάσεων του Γ’ Έτους του Σχολείου Θεάτρου)
Παίζουν οι σπουδαστές του Γ’ Έτους:

Γιάννης Σταθάκης: Πραζόρωφ Αντρέι Σεργκέγεβιτς
Όλγα Καστρίτση (Β’ Έτος): Νατάσσα, Νατάλια Ιβάνοβνα (μνηστή του, ύστερα γυναίκα του)
Άρτεμις Ψωμά: Ολγα
Μαρία Σκορδίλη (Β’ Έτος): Μάσα
Άννα Τζανιδάκη: Ειρήνη
Μάριος Μαραγκουδάκης: Κουλίγκιν, Φιόντορ Ηλίτς (καθηγητής Γυμνασίου, σύζυγος της Μάσσας)
Γιάννης Καλλέργης: Βερσίνιν, Αλεξάντρ Ιγνάτιεβιτς (διοικητής της Πυροβολαρχίας)
Λεωνίδας Μιχαηλίδης (Β’ Έτος): Τούζεμπαχ, Νικολάι Λβόβιτς (Βαρόνος, υπολοχαγός)
Στέλλα Φραντζεσκάκη: Ανφίσσα (η παραμάνα)

Διδασκαλία – Σκηνοθεσία: Μαρία Καντιφέ
Σύνθεση σκηνικού: Η ομάδα των σπουδαστών με τη βοήθεια του Θωμά Καντιφέ
Κοστούμια: Από το βεστιάριο του Θεατρικού Περίπλου
Τα μουσικά μοτίβα που ακούγονται επιλέχθηκαν από τους σπουδαστές κατά τη διάρκεια των προβών.
Χειρισμός ήχου – Φωτισμών: Εύη Καννά
Επιμέλεια Προγράμματος – Δημιουργία Αφίσας: Γιάννης Καλλέργης
Κείμενα προγράμματος: Η ομάδα
Παραστάσεις: 4,5,6 και 11,12,13 Οκτωβρίου.
Έναρξη 9:30 μ.μ.
Κρατήσεις θέσεων: 6945458516
Θεατρικός Περίπλους – Οδός Φρυγανάκη (Προέκταση οδού Ερωτοκρίτου, Μασταμπάς, Ρέθυμνο)

Η παιδική παράσταση «Ρουμπελστίλτσκιν» από το Μικρό Θέατρο Λάρισας
2019-10-04 18:00 - 2019-10-05 20:00
Ο βασιλιάς μέσα από την σπάταλη ζωή του χάνει όλο το χρυσάφι του βασιλείου του. Οι υπήκοοι τον κατηγορούν για την δική τους δυστυχία και η βασιλομήτωρ τον συμβουλεύει να βρει μια καλή σύζυγο και να συμμαζέψει όλα τα κακώς κείμενα. Όταν μαθαίνει πως η κόρη ενός μυλωνά μπορεί να γνέφει χρυσάφι από άχυρο, ο βασιλιάς δίνει εντολή να τη φέρουν αμέσως στο παλάτι. Η κόρη πρέπει να κάνει πραγματικότητα αυτά που καυχιέται ο πατέρας της και με τη βοήθεια ενός ξωτικού, του Ρουμπελστίλτσκιν, τα καταφέρνει. Το τίμημα όμως για την βοήθεια του ξωτικού θα είναι πολύ μεγαλύτερο απ’ όσο είχε υπολογίσει. Η συνέχεια επί σκηνής!
Ένα παραμύθι των αδελφών Γκριμ σχεδόν 4000 ετών που ακόμα και σήμερα όμως μπορεί να διδάξει τον σύγχρονο άνθρωπο πόσο πολύ μπορεί να κοστίσει στη ζωή του η απληστία. Όταν κάποιος απαιτεί να αποκτήσει όσα δεν μπορεί να έχει ή όσα έχασε λόγω σπατάλης, τότε έρχεται η στιγμή που η ανταπόδοση θα είναι μεγαλύτερη από οτιδήποτε μπορεί να φανταστεί.
Το Μικρό Θέατρο Λάρισας, κλείνοντας αισίως τα 10 χρόνια συνεχούς παρουσίας στο χώρο του ποιοτικού παιδικού θεάτρου, παρουσιάζει μια παιδική παράσταση που θα μιλήσει στην καρδιά των μικρών, αλλά και τις μνήμες των μεγαλύτερων φίλων μας.
Οι παραστάσεις θα πραγματοποιηθούν στον κινηματογράφο «CINELAND ΠΑΝΤΕΛΗΣ», την Παρασκευή 4 Οκτωβρίου: 18.00 και το Σάββατο 5 Οκτωβρίου: 16.00 και 18.00.
Ηθοποιοί: Άρης Πλιος, Μαργαρίτα Τοκατλίδη, Κατερίνα Γρηγορίου, Νίκος Παπαγιάννης
Σκηνοθεσία: Γιώργος Πούλης
Κείμενο: Γιώργος Πούλης
Μουσική επιμέλεια: Δημήτρης Καράτζιος
Γραφιστικά: Στέλιος Καλογεράκης
Τιμές εισιτηρίων: Προπώληση με αρίθμηση θέσεων (από το ταμείο του κινηματογράφου και viva.gr): 8€, Ταμείο: 10€.
Πληροφορίες: 6974797109

Η Έρη Μπαμιάκη διαβάζει παραμύθι
2019-10-04 18:00 - 20:00 | Βιβλιοσκόπιο, Πλατεία Αγνώστου Στρατιώτη 38, Ρέθυμνο
Ο ΑΡΚΟΥΔΟΣ, ΤΟ ΠΙΑΝΟ, Ο ΣΚΥΛΟΣ ΚΑΙ ΤΟ ΒΙΟΛΙ
την Παρασκευή 04/10 στις 18:00
Παρουσιάζει η Έρη Μπαμιάκη!
Περιγραφή (από το οπισθόφυλλο):
«Τι θα κάνουμε Ούγκο;» είπε ο Έκτορας καθώς περπατούσαν παρέα προς το σπίτι. «Η μουσική μου είναι ξεπερασμένη. Ποιος θέλει να ακούσει έναν γέρο βιολιστή, όταν μπορεί να ακούσει τον διάσημο Αρκούδο-πιανίστα;»

14o Αντιρατσιστικό Φεστιβάλ στο Ρέθυμνο
2019-10-04 17:00 - 2019-10-05 23:00 | Δημοτικός Κήπος, Ρέθυμνο
Το 14ο Αντιρατσιστικό Φεστιβάλ Ρεθύμνου, θα πραγματοποιηθεί 4 και 5 Οκτωβρίου, από τις 17.00, στον Δημοτικό Κήπο Ρεθύμνου.
Το πρόγραμμα:
Παρασκευή 4/10
Θεματική: Έμφυλο ζήτημα
5 μ.μ. Κατερίνα Ανωγιαννάκη (εργαστήριο): «Ανακαλύπτοντας τον κόσμο». Η παιδαγωγική των σχολείων Ρέτζιο Εμίλια της Ιταλίας.
5.30 μ.μ. «Η» οριστικό άρθρο γένους θηλυκού – Solo performance από την Ελεάννα Αποστολάκη, σωματική θεατρική δράση ανοιχτού χώρου, για την έμφυλη βία στον κόσμο της πατριαρχίας.
6 μ.μ. Ομιλίες
Αλεξάνδρα Ζαβού (καθηγήτρια στο Τμήμα Κοινωνιολογίας Πανεπιστημίου Κρήτης): Η σεξουαλική παρενόχληση στο πανεπιστήμιο: Συμπεράσματα από την υλοποίηση ενός προγράμματος ευαισθητοποίησης.
Ειρήνη Γαϊτάνου (εργαζόμενη στη Διεθνή Αμνηστία): «Πατριαρχία, έμφυλη βία και γυναικεία κινήματα/κινήματα φύλου σε Ελλάδα και διεθνώς».
Αναστασία Κουτσουμάνη (μέλος φεμινιστικού κινήματος Κρήτης): «Αναλύοντας την έμφυλη βία. Τοπική κοινωνία και γυναικεία οργάνωση.»
9 μ.μ. Συναυλία από τους Hashiya (instrumental psychedelic), Resalto Grosso (hip-hop), Thymics (post punk)
Σάββατο 5/10
Θεματική: Προσφυγικό, αντιφασιστικός αγώνας
5 μ.μ. Παιδικές ταινίες μικρού μήκους με αντιρατσιστικό περιεχόμενο.
6 μ.μ. Ομιλίες
Γιώργος Τσιάκαλος (ομότιμος καθηγητής Αριστοτέλειου Πανεπιστημίου Θεσσαλονίκης): Προσφυγικό. Πρόβλημα ή ευκαιρία;
Ελευθερία Κουμάντου (δημοσιογράφος): Άνοδος και πτώση της Χρυσής Αυγής. Τα εγκλήματα, η ανοχή, η Βουλή, η διάλυση, ο ρόλος των ΜΜΕ.
Ντίνα Ρέππα (δασκάλα, Δ.Σ. συλλόγου Αριστοτέλη, μέλος ΣΥ.ΠΡΟ.ΜΕ.): Εκπαίδευση ανοιχτή στα προσφυγόπουλα, ερμητικά κλειστή σε φασισμό κι εθνικισμό.
9 μ.μ. Κρητικό γλέντι με τους: Γιώργο Μιχάλα, Γιώργο Βρανά, Αλέξανδρο Κανακάκη, Μηνά Πεγνιωτάκη, Γιώργο Ψαράκη.
Παρασκευή και Σάββατο:
Δημιουργική απασχόληση από το Σύλλογο για τη μελέτη της ελευθεριακής εκπαίδευσης «Το Σπόρι»
Vegan κουζίνα από το «Αυτόνομο Τσικάλι»
Σουβλάκια, μπαρ, βιολογική μπίρα από το Be Collective
Βιβλιοπωλείο

Γιάννης Χατζηδάκης live
2019-10-03 22:00 - 23:30 | Συμπληγάδες, Βερνάδου 25, Ρέθυμνο
Την Πέμπτη 3 Οκτωβρίου, διασκεδάζουμε στις Συμπληγάδες με καλή κρητική μουσική με τον Γιάννη Χατζηδάκη και την παρέα του.

Tokyo Made in Japan
2019-10-03 22:00 - 23:30 | Metropolis, Νεάρχου 15, Ρέθυμνο
First Asian party in Rethymno!
Αυτήν την Πέμπτη κάτι πρωτοφανές στα δεδομένα του Ρεθύμνου έρχεται στον ανανεωμένο χώρο του Metropolis.
To Tokyo είναι το πρώτο ασιατικό πάρτυ στο νησί που ήρθε και θα αλλάξει τα δεδομένα της Πέμπτης. Κάθε Πέμπτη λοιπόν η ομάδα του Tokyo πολλά υποσχόμενη σας υποδέχεται από νωρίς 😉
📋Rsv. 6988087177 & 6958315328
*Η πρώτη φιάλη συνοδεύεται με σούσι.

Ο Αντώνης Μαρτσάκης live
2019-10-03 22:00 - 23:30 | Αλλού γι’ αλλού, Νικολάου Πλαστήρα 2, Ρέθυμνο
Ο Αντώνης Μαρτσάκης στο “Αλλού γι’ αλλού” την Πέμπτη 3 Οκτωβρίου.
Τηλ κρατήσεων:6974025703

Γλέντι με τους Στέλιο Ζερβό και Χάρη Χατζημανώλη στην Συν-Τροφή
2019-10-03 19:00 - 22:00
Την Πέμπτη 3 Οκτωβρίου και ώρα 19:00 σας περιμένουμε όλους στην Συν-Τροφή να γλεντήσουμε παρέα με τους Στέλιο Ζερβό και Χάρη Χατζημανώλη.

Ομάδα υποστήριξης κ θεραπείας μητέρων παιδιού με αυτισμό
2019-10-03 19:00 - 21:00
Μετά από αίτημα των ίδιων των γονέων που παρακολούθησαν τις ομάδες ψυχοεκπαίδευσης για τον αυτισμό ανακοινώνουμε την έναρξη θεραπευτικής ομάδας μητέρων με στόχο την υποστήριξή τους, τη συναισθηματική τους διαχείριση καθώς και τη δημιουργία υγιών σχέσεων με όρους χαράς και ζωής.
Πριν την έναρξη της ομάδας θα πραγματοποιηθούν ατομικές συναντήσεις με κάθε ενδιαφερόμενη για την ενημέρωσή της και την καλύτερη οργάνωση της ομάδας. Οι συναντήσεις αυτές ήδη τρέχουν και θα πραγματοποιούνται όλο τον Σεπτέμβριο.
Ο αριθμός των συμμετεχόντων στις ομάδα αυτή είναι περιορισμένος και αφορά μητέρες που έχουν ήδη παρακολουθήσει κάποια ομάδα ψυχοεκπαίδευσης στον αυτισμό όπως EarlyBird/EarlyBird Plus/Cygnet.
Για περισσότερες πληροφορίες επικοινωνήστε μαζί μας στο 28310 54054
Η ημερομηνία και η ώρα στην ανάρτηση αφορά την έναρξη της ομάδας και είναι ενδεικτική – ανάλογα με την διαθεσιμότητα των συμμετεχόντων μπορεί να αλλάξει.
Υπεύθυνη υλοποίησης και συντονισμού της ομάδας:
Λεπτίδη Χριστίνα
Πιστοποιημένη ψυχολόγος EuroPsy
Εκπ. στην υπαρξιακή συστημική ψυχοθεραπεία
Πιστοποιημένη εκπαιδεύτρια γονέων στον αυτισμό

Συνέδριο «On shifting grounds – the study of archaeological practices in a changing world»
2019-10-03 14:00 - 2019-10-05 18:30 | Σπίτι του πολιτισμού, Εμμανουήλ Βερνάρδου 12, ρ
Το ερευνητικό δίκτυο COST-ARKWORK («Archaeological practices and knowledge work in the digital environment» www.arkwork.eu) σε συνεργασία με το Τμήμα Ιστορίας και Αρχαιολογίας του Πανεπιστημίου Κρήτης διοργανώνουν το Διεθνές Συνέδριο «On shifting grounds – the study of archaeological practices in a changing world».
Το Συνέδριο θα διεξαχθεί στις 3-5 Οκτωβρίου 2019, στο Σπίτι του Πολιτισμού στο Ρέθυμνο.
Γλώσσα του συνεδρίου είναι η αγγλική.
Παράταση προθεσμίας υποβολής περιλήψεων: 30 Απριλίου 2019.
Περισσότερες πληροφορίες στην ιστοσελίδα του Συνεδρίου.
Δείτε εδώ το πρόγραμμα.

Νύχτα στο Ρυθμό party
2019-10-02 23:00 - 23:30
Νύχτα στο Ρυθμό party κάθε Τετάρτη, στο MiniBar (Πετυχάκη 6, Παραλία).
Μια ελληνική βραδιά που βασικό μουσικό υλικό επιλέγεται από live εκτελέσεις, μια βραδιά φτιαγμένη για τους λατρες της ελληνικής μουσικής.
Στην Κονσόλα ο Panagiotis Hatzidakis που έρχεται από τα Χανιά κάθε εβδομάδα για να αναδείξει την καψούρα μέσα από τους μουσικές του επιλογές.
Κάθε Τετάρτη στο MiniBar!!

F • R • I • E • N • D • S S.1 E.1
2019-10-02 22:00 - 23:30 | Metropolis, Νεάρχου 15, Ρέθυμνο
25 yeas later some of the greatest memories of our childhood returning back..!
